Al-Kaida në Jemen merr përgjegjësinë për sulmin tek Charlie Hebdo
Tirazhi i revistës është shumëfishuar pas sulmit të javës së kaluar
Dega e al-Kaidës në Jemen mori zyrtarisht përgjegjësinë për sulmin e javës së kaluar në zyrat e revistës satirike në Parisduke thënë se ishtë një “akt hakmarrjeje” në emër të Profetit Muhamed. boton rregullisht artikuj kundër fesë dhe disa herë ka botuar karikatura të Profetit Muhamed, një veprim që shumë myslimanë e konsiderojnë sakrilegj. Në një video të nxjerrë në internet sot, një person që e identifikoi vetet si Nasr al-Ansi, një nga udhëheqësit kryesorë në Gadishullin Arabik tha se grupi i tij kishte planifikuar dhe financuar sulmin ndaj që shkaktoi vdekjen e 12 personave. Policia franceze i vrau të premten autorët e sulmit, Said and Cherif Kouachi, në të njëjtën ditë kur një tjetër ekstremist islamik Amedy Coulibaly, vrau katër viktima hebraike në një supermarket në lindje të Parisit para se të vritej nga policia. Coulibaly kishte vrarë një police një ditë më parë. Udhëheqësi i al-Kaidës në Jemen tha se Coulibaly nuk ishte pjesë e grupit dhe veprimet e tij ishin një koincidencë. Ndërkohë nxorri numrin e parë që nga sulmi i vitit të kaluar me një kopertinë ku shfaqej Profeti Muhamed i përlotur dhe me diciturën “Jua kam falur të gjitha”. Të gjitha kopjet e revistës u shitën në mbarë Francën. Numri i sotëm i “kishte një tirazh prej 3 milionë kopjesh, një rritje e jashtëzakonshme nga 60 mijë kopje në javë që del ajo zakonisht. Kryeredaktori i revistës ka thënë se kopjet e shtypura do të qëndrojnë në shitje për dy javë. Numri i parë i gazetës që doli sot në treg që pas masakrës së javës së kaluar u shit në mbarë Francën, ndërsa u kritikua nga vendet që kundërshtojnë ilustrimin e profetit musliman Muhammad në faqen kryesore. Media turke njoftoi se policia të mërkurën hyri në shtypshkronjat e medias së shkruar që do të publikonin pjesë nga numri i ri i gazetës Charlie Hebdo. Por edhe pas kësaj disa nga materialet e fundit të gazetës u botuan në gazetën turke Por faqja e parë e debatueshme e gazetës me karikaturën e profetit Muhammad nuk u botua në faqen e parë, por në faqet e brendshme të gazetë mbi dy opinione redaksionale. Disa klerikë muslimanë, përfshi Muftiun e Madh të Jeruzalemit, e kritikuan nurmin e fundit të gazetës. Ndërkohë, sot u arrestua komediani francez Dieudonne, nën akuzat për mbrojtjen e terrorizmit. Ai kishte publikuar një status në mediat sociale, që mendohet se shpreh mbështetje për autorët e sulmeve të javës së kaluar. Dieudonne është bërë famëkeq për shkak të deklaratave të tij publike në të shkuarën, si dhe për një gjest, për të cilin disa mendojnë të jetë anti-semit, ngaqë i ngjan përshëndetjes naziste.